Küldetésnyilatkozat

A Wosinsky Mór Múzeum küldetése, hogy Tolna vármegye, azon belül különös tekintettel Szekszárd Megyei Jogú Város régészeti, történeti, néprajzi, képző- és iparművészeti, valamint numizmatikai örökségét gyűjtse, őrizze, feldolgozza és közzétegye, elsősorban a tájegység lakossága és ezen túl az idelátogató turisták és iskolák számára. Azért dolgozunk, hogy az itt élő polgárok, valamint látogatóink megismerjék és élvezzék a megye történetét, természeti és kulturális gazdagságát, életét, felhasználva tudományos, múzeumpedagógiai és közművelődési tapasztalatainkat, eszközeinket, szolgálva ezáltal a közjót. Felelősséggel tartozunk tárgyi és szellemi örökségünk további fennmaradásáért, nemzeti múltunk és identitásunk Tolna vármegyei vonatkozású elemei iránt.

Szekszárd, 2023.06.01.

Ódor János Gábor